1.4 การประกอบธุรกิจของแต่ละสายผลิตภัณฑ์

  การรักษาพยาบาลผู้ป่วยนอก “OPD”

การให้บริการรักษาพยาบาลแก่ผู้ป่วยนอก แบ่งออกเป็นแผนกต่างๆ ได้แก่

  ----------------------------------- -----------------------------------
  1. ศูนย์หัวใจ                          10. แผนกสูติ-นรีเวช

  2. ศูนย์กระดูกและข้อ                    11. ศูนย์ไตเทียม

  3. ศูนย์มะเร็งโฮลิสติค                   12. ศูนย์ทันตกรรม

  4. ศูนย์ตรวจสุขภาพ                     13. ศูนย์ผิวหนังและเลเซอร์

  5. แผนกอายุรกรรม                     14. คลินิกสราญรมย์

  6. แผนกศัลยกรรม                      15. คลินิกแพทย์แผนจีน

  7. แผนกฉุกเฉิน                        16. แผนกกายภาพบำบัด

  8. แผนกตา หู คอ จมูก                  17. แผนกรังสีวินิจฉัย

  9. แผนกกุมารเวช                      18. แผนกวิเคราะห์โรค
  ----------------------------------- -----------------------------------

ศูนย์หัวใจ

โรงพยาบาลเริ่มเปิดให้บริการศูนย์หัวใจ
โดยตระหนักถึงการให้บริการรักษาผู้ป่วยให้มีประสิทธิภาพมากยิ่งขึ้นด้วย เช่น
การจัดซื้อเครื่องมือแพทย์เพื่อการวินิจฉัยและการรักษาโรคหัวใจที่มีศักยภาพขึ้น
โดยแพทย์ผู้เชี่ยวชาญทางโรคหัวใจทั้งด้านการรักษาโรคด้วยยา
การรักษาด้วยการผ่าตัดโดยการถ่างขยายหลอดเลือดหัวใจตีบด้วยบอลลูน
รวมถึงการรักษาโรคที่มีความผิดปกติของกระแสไฟฟ้าในหัวใจ เป็นต้น
ส่วนเครื่องมือหลักที่ใช้ในการรักษาพยาบาล ได้แก่

- เครื่องตรวจสวนหัวใจ ซึ่งเป็นเครื่องมือที่ใช้ในการวินิจฉัยโรคหัวใจอย่างละเอียด และทันสมัย
ใช้ในการตรวจหลอดเลือดหัวใจ โดยเฉพาะโรคหลอดเลือดที่เลี้ยงหัวใจ
ในกรณีที่หลอดเลือดหัวใจตีบ
โรงพยาบาลจะรักษาโดยการถ่างขยายรอยตีบนั้นด้วยบอลลูนและค้ำขดลวดไว้ เพื่อป้องกันการตีบซ้ำ
หรือ ผ่าตัดโดยการทำบายพาส (แล้วแต่กรณี)

-   เครื่องตรวจหัวใจด้วยคลื่นเสียงสะท้อนความถี่สูง ( Echocardiography )
    เพื่อการตรวจสภาพทางกายภาพ และการทำงานของหัวใจ

-   เครื่องติดตามคลื่นไฟฟ้าหัวใจตลอด 24 ชั่วโมง ( Holter’s Monitor )
    เพื่อการตรวจวงจรไฟฟ้าในหัวใจ
    ในกรณีที่พบความผิดปกติ โรงพยาบาลจะรักษาโดยการจี้ด้วยคลื่นเสียง
    หรือโดยการใส่เครื่องกำเนิดไฟฟ้าในหัวใจ

-   เครื่องตรวจสมรรถภาพหัวใจโดยการเดินสายพาน ( Threadmill Exercise Test )

-   เครื่องมือพยุงระบบสรีระไหลเวียนของร่างกาย ( Intra Arotic Ballon Pump หรือ
    IABP ) เพื่อพยุงระบบสรีระไหลเวียนในขณะเกิดอาการโรคกล้ามเนื้อหัวใจตายเฉียบพลัน

นอกจากนี้ โรงพยาบาลได้จัดตั้งหออภิบาลผู้ป่วยหนักทางโรคหัวใจ ( Coronary Care Unit หรือ
CCU ) โดยมีวัตถุประสงค์เพื่อให้การรักษาพยาบาลโรคหัวใจที่มีอาการหนัก
และให้บริการห้องผ่าตัดหัวใจที่ทันสมัย พร้อมห้องเฝ้าดูแลผู้ป่วยหลังผ่าตัดหัวใจ ( Recovery Room
) เพื่อดูแลผู้ป่วยจนกระทั่งได้รับความปลอดภัย

ศูนย์กระดูก และข้อ

โรงพยาบาลมีการให้บริการด้านการผ่าตัด และการดูแลผู้ป่วยที่มีปัญหากระดูกแตก กระดูกหัก
ข้อเคลื่อน-หลุด ปัญหาเรื่องข้อเสื่อม เช่น ข้อสะโพก ข้อเข่า ข้อมือ ปวดหลัง
หมอนรองกระดูกเสื่อม หมอนรองกระดูกกดทับเส้นประสาท การบาดเจ็บจากการเล่นกีฬา
ความพิการผิดรูปของเท้า เป็นต้น

ศูนย์มะเร็งโฮลิสติค

ปัจจุบัน โรงพยาบาลไทยนครินทร์
มีความสามารถในการดูแลรักษาโรคมะเร็งในลักษณะอาการที่มีความซับซ้อนมากขึ้น เช่น มะเร็งตับ
มะเร็งตับอ่อน และมะเร็งท่อทางเดินน้ำดี ซึ่งนับว่าเป็นก้าวย่างสำคัญของการเติบโตของศูนย์มะเร็ง
โฮลิสติคซึ่งมีทีมแพทย์ผู้เชี่ยวชาญจากสถาบันมะเร็งแห่งชาติ ตัวอย่างเช่น
ความสำเร็จจากการผ่าตัดตับรักษาโรคมะเร็งตับของ คุณดอน จมูกบาน
ด้วยการวินิจฉัยโดยอายุรแพทย์เฉพาะทางโรคมะเร็ง นพ.อาคม เชียรศิลป์
และการผ่าตัดตับโดยศัลยแพทย์ ผศ.นพ.สิโรจน์ กาญจนปัญจพล ร่วมกับนพ.วชิระ โรจน์พิศาลวงศ์
เป็นต้น

ศูนย์ตรวจสุขภาพ

โรงพยาบาลมีการให้บริการตรวจสุขภาพ โดยแยกเป็นศูนย์ของโรงพยาบาลประกอบด้วย
การตรวจสุขภาพประจำปีสำหรับบุคคลทั่วไป พนักงานบริษัทคู่สัญญา และบริษัทประกันสุขภาพ
นอกจากนี้ โรงพยาบาลยังจัดให้มีบริการโปรแกรมตรวจสุขภาพอื่นๆ เพิ่มเติม อาทิ
การตรวจเบาหวาน ความดันโลหิตสูง โรคหัวใจ และอัมพฤกษ์ การตรวจสุขภาพชายและสตรีวัยทอง
เป็นต้น

แผนกอายุรกรรม

นอกจากโรงพยาบาลไทยนครินทร์ จะจัดให้บริการแพทย์แผนกอายุรกรรมทั่วไปแล้ว
โรงพยาบาลยังได้จัดให้มีการให้บริการของแพทย์อายุรกรรมผู้เชี่ยวชาญเฉพาะโรคด้วย ได้แก่
โรคเบาหวาน โรคของระบบประสาท โรคระบบทางเดินปัสสาวะ โรคระบบทางเดินอาหาร
โรคโลหิตวิทยา รวมถึงการให้บริการรักษาผู้ป่วยที่มีปัญหาเกี่ยวกับการติดเชื้อทางเพศสัมพันธ์
มะเร็งไขข้อ

นอกจากนี้ แผนกอายุรกรรมยังได้ขยายเวลาให้บริการคลินิกนอกเวลา ตั้งแต่เดือนพฤษภาคม 2552
เป็นต้นมาเปิดให้บริการจนถึง 22.00 น. เพื่อเพิ่มโอกาสให้ผู้ป่วยได้พบแพทย์เฉพาะทางมากขึ้น

แผนกศัลยกรรม

โรงพยาบาลได้จัดให้บริการรักษาผู้ป่วยที่มีปัญหาด้านศัลยกรรมในระบบต่าง ๆ ได้แก่ ศัลยกรรมทั่วไป
การศัลยกรรมระบบทางเดินปัสสาวะ การศัลยกรรมตกแต่ง รวมถึงการผ่าตัดที่ป้องกันปัญหาที่
เกิดขึ้นในอนาคต การผ่าตัดอวัยวะเนื่องจากอุบัติเหตุในการทำงาน
และการผ่าตัดเพื่อแก้ไขความบกพร่อง โดยแพทย์ผู้เชี่ยวชาญเฉพาะด้าน
โดยเฉพาะอย่างยิ่งแพทย์ผู้เชี่ยวชาญด้านการผ่าตัดตับ เครื่องมือทางการแพทย์ที่มีเทคโนโลยีระดับสูง
เช่น การผ่าตัดด้วยกล้อง Endoscopic เป็นต้น

แผนกฉุกเฉิน

โรงพยาบาลมีการให้บริการดูแลรักษาผู้ป่วยอุบัติเหตุในภาวะฉุกเฉินทุกประเภทและทุกวัย
รวมทั้งการดูแลการฟื้นคืนชีพและการรักษาบาดแผลอย่างรีบด่วน ด้วยทีมแพทย์ผู้เชี่ยวชาญ
อุปกรณ์ที่ทันสมัย และรถพยาบาลฉุกเฉิน ที่เตรียมพร้อมตลอด 24 ชั่วโมง

แผนกตา หู คอ จมูก

โรงพยาบาลให้บริการด้าน ตา หู คอ จมูก ด้วยคณะแพทย์โสต ศอ นาสิก
และจักษุแพทย์ผู้เชี่ยวชาญด้วยอุปกรณ์เครื่องมือแพทย์ที่ใช้ตรวจและรักษาตามมาตรฐานของการรักษาโรคทางตา
หู คอ จมูก เช่น การรักษาต้อกระจกด้วย อัลตร้าซาวด์โดยเครื่อง Phacoemulsifier
การรักษาจอเรตินาโดยเครื่อง Argon Laser เครื่องตรวจการได้ยิน ( Audiometer )
เครื่องตรวจการทรงตัว ( Electronystagmography ) เป็นต้น

แผนกกุมารเวช

โรงพยาบาลได้เปิดให้บริการดูแลรักษาและบำบัดโรคต่างๆ แก่ผู้ป่วยเด็กตั้งแต่แรกคลอดถึงอายุ 13
ปี โดยกุมารแพทย์ทั่วไป และกุมารแพทย์ผู้เชี่ยวชาญเฉพาะทาง ได้แก่ ทางโรคหัวใจ
ทางเดินหายใจเด็ก ทางทารกแรกเกิด โรคภูมิแพ้ในเด็ก โรคทางเดินอาหารในเด็ก
โรคทางต่อมไร้ท่อในเด็ก รวมทั้งจิตแพทย์เด็กและวัยรุ่น นอกจากนี้ โรงพยาบาลไทยนครินทร์
ยังได้จัดให้มีการบริการให้คำปรึกษาปัญหาโดยแพทย์แผนกหู คอ จมูก แก่ผู้ป่วยเด็กอีกทางหนึ่ง
และได้เปิดให้บริการคลินิกเด็กสุขภาพดีแยกจากผู้ป่วยเด็กทั่วไปด้วย

แผนกสูติ-นรีเวช

โรงพยาบาลให้การดูแล ให้คำปรึกษา ตรวจพัฒนาการของทารกในครรภ์ในระยะต่างๆ รับฝากครรภ์
และการทำคลอด และให้บริการดูแลสุขภาพของสตรีโดยเฉพาะ เช่น ปัญหาวัยทอง ปัญหาผู้มีบุตรยาก
รวมถึงการให้คำปรึกษาด้านการวางแผนครอบครัว เป็นต้น

ศูนย์ไตเทียม

โรงพยาบาลมีการให้บริการรักษาพยาบาลด้านโรคไต โดยอายุรแพทย์โรคไต
ด้วยทีมแพทย์และทีมพยาบาลประจำแผนกไตเทียมที่ผ่านการอบรมวุฒิบัตรจากสมาคมโรคไต
คอยให้การดูแลผู้ป่วยไตวายเรื้อรัง การฟอกเลือดด้วยเครื่อง

ไตเทียม ตามมาตรฐานของสมาคมโรคไตแห่งประเทศไทย

ศูนย์ทันตกรรม

โรงพยาบาลมีการให้บริการด้านทันตกรรม สำหรับเด็ก และทันตกรรมสำหรับผู้ใหญ่ โดยทันตแพทย์
ผู้เชี่ยวชาญกว่า 30 ท่าน ซึ่งประกอบด้วยงานทันตกรรมสาขาต่างๆ ได้แก่ ทันตกรรมบูรณะ
ทันตกรรมรักษารากฟัน ทันตกรรม ปริทันต์ ศัลยกรรมช่องปากและใบหน้า
ทันตกรรมประดิษฐ์หรือทันตกรรมใส่ฟัน ทันตกรรมบดเคี้ยว และ ทันตกรรมจัดฟัน เป็นต้น

ศูนย์ผิวหนังและเลเซอร์

โรงพยาบาลมีการให้บริการรักษาโรคผิวหนังต่างๆ เช่น สิว ฝ้า โรคผิวหนังจากเชื้อรา
รวมทั้งให้บริการด้านสุขภาพผิวและความงามด้วยเลเซอร์ การใช้ประจุไฟฟ้า Iontophoresis
เป็นต้น

คลินิกสราญรมย์

คลินิกสราญรมย์ เป็นคลินิกพิเศษโดยแพทย์เฉพาะทาง ให้การรักษาพยาบาลผสมผสานในเรื่อง
พฤติกรรมบำบัด จิตบำบัด และศาสตร์การฝังเข็ม เพื่อเพิ่มประสิทธิภาพในการรักษาให้แก่ผู้ใช้บริการ
คลินิกสราญรมย์ โรงพยาบาลไทยนครินทร์ พร้อมให้การดูแลผู้ต้องการเลิกบุหรี่
ผู้ที่ต้องการแก้ไขปัญหาการนอนผิดปกติ ผู้ที่ต้องการเพิ่มความจำและสมาธิ เป็นต้น

คลินิกแพทย์แผนจีน

โรงพยาบาลเริ่มเปิดให้บริการคลินิกแพทย์แผนจีน ปัจจุบันมีแพทย์แผนจีน
ซึ่งเป็นผู้เชี่ยวชาญทางการแพทย์โดยตรงจากประเทศจีนจำนวน 4 ท่าน
ซึ่งได้รับใบอนุญาตประกอบโรคศิลปะจากกระทรวงสาธารณสุข
คอยให้บริการรักษาไม่ว่าด้วยวิธีการฝังเข็ม การนวดกดจุด
หรือใช้สมุนไพรจีนในการรักษาโรคและบรรเทาอาการต่างๆ เช่น อัมพฤกษ์ อัมพาต
อาการปวดตามอวัยวะต่างๆ โรคความดันโลหิต โรคหัวใจ โรคเบาหวาน โรคกระเพาะ เป็นต้น
นอกจากนี้ บริษัทยังจัดให้มีเครื่องบรรจุยาจีนที่มีคุณสมบัติพิเศษในการ เก็บกลิ่น
เพื่อความสะดวกแก่คนไข้ของโรงพยาบาลในการรับยากลับบ้าน

แผนกกายภาพบำบัด

โรงพยาบาลมีการให้บริการเพื่อบำบัดรักษา ฟื้นฟูสภาพร่างกายและจิตใจ
โดยร่วมมือกับทีมแพทย์ในกลุ่มโรคต่างๆ ได้แก่ ระบบกล้ามเนื้อ กระดูกและข้อต่อ ระบบประสาท
และระบบทางเดินหัวใจ โดยเครื่องมืออุปกรณ์กายภาพบำบัดที่ทันสมัยครบตามมาตรฐาน เช่น
เลเซอร์ อ่างน้ำวน เครื่องเคลื่อนไหวข้อไหล่แบบต่อเนื่อง เป็นต้น

แผนกรังสีวินิจฉัย

โรงพยาบาลจัดให้มีแผนกรังสีวินิจฉัย คอยให้บริการตรวจพิเศษและทั่วไปโดยรังสีวินิจฉัยเอ็กซเรย์
และเอ็กซเรย์คอมพิวเตอร์ (64 Slice CT SCAN) นอกจากนี้
ยังมีการให้บริการเอ็กซเรย์เฉพาะจุดด้วย เช่น เอ็กซเรย์เฉพาะเต้านม
เอ็กซเรย์ขากรรไกรหรือฟันทั้งช่องปาก เป็นต้น

แผนกวิเคราะห์โรค

ในด้านการให้บริการในแผนกวิเคราะห์โรคนั้น สามารถแบ่งออกได้เป็น 6 หน่วยงาน ได้แก่
หน่วยเคมีคลินิก หน่วยโลหิตวิทยา หน่วยจุลทรรศนศาสตร์คลินิก หน่วยภูมิคุ้มกันวิทยาคลินิก
หน่วยจุลชีววิทยาคลินิก และหน่วยงานธนาคารโลหิต
ซึ่งให้บริการครอบคลุมถึงการตรวจวิเคราะห์ในด้านต่างๆ เช่น
การตรวจวิเคราะห์ทางด้านเบาหวาน ไขมัน ไต เลือด ภูมิคุ้มกัน
ด้วยเครื่องมือตรวจวิเคราะห์ที่มีคุณภาพและทันสมัย

  การรักษาพยาบาลผู้ป่วยใน “IPD”

โรงพยาบาลไทยนครินทร์ได้รับใบอนุญาตประกอบกิจการสถานพยาบาลประเภทรับผู้ป่วยไว้ค้างคืน
โดยปัจจุบันมีเตียงรองรับผู้ป่วยในสำหรับใช้ในการรักษาพยาบาลจริงจำนวน 190 เตียง
โดยมีห้องสำหรับให้บริการรักษาพยาบาลผู้ป่วยแบ่งออกเป็น

  --------------------------------- -------------------------------------
  1. ห้องผ่าตัดเฉพาะโรคหัวใจ            5. ห้องคลอด / ห้องรอคลอด

  2. ห้องปฏิบัติการสวนหัวใจ Cath Lab     6. หออภิบาลผู้ป่วยหนักโรคหัวใจ CCU

  3. ห้องผ่าตัด (OR)                   7. ห้องฉุกเฉิน ICU

  4. ห้องวิสัญญี                        
  --------------------------------- -------------------------------------

นอกจากนี้
โรงพยาบาลไทยนครินทร์ยังจัดให้มีบริการพิเศษและมีความหลากหลายเพื่อตอบสนองความต้องการและอำนวยความสะดวกให้แก่ผู้ใช้บริการอาทิ
เช่น

-   บริการตรวจสุขภาพประจำปีทั้งในและนอกสถานที่ (Mobile check-up)

-   บริการตรวจสุขภาพเฉพาะทาง เช่น การตรวจค้นหามะเร็ง การตรวจค้นหาเบาหวาน
    การตรวจค้นหา โรคหัวใจ ในระยะเริ่มต้น และระยะต่าง ๆ พร้อมให้ความรู้ ดูแล
    และป้องกันแก่ผู้ป่วยหรือผู้ที่มีความ เสี่ยงต่อการเป็นโรคมะเร็ง และโรคเบาหวาน

-   บริการศูนย์เฉพาะทางให้คำปรึกษาปัญหาเฉพาะโรค เช่น ศูนย์กระดูกและข้อ ศูนย์หัวใจ
    ศูนย์มะเร็ง

โฮลิสติค

-   การนำเสนอราคาค่ารักษาพยาบาลในแบบราคาเหมาจ่าย เช่น การคลอดบุตร
    การทำศัลยกรรม ความงาม การสลายต้อกระจก การทำเลเซอร์ลบไฝ ฝ้า กระ
    และจุดด่างดำ การฉีดสีและขยายหลอดเลือดหัวใจ

-   จัดหาและเพิ่มอุปกรณ์ทางการแพทย์ที่ทันสมัยให้ศูนย์เฉพาะทาง อาทิ (64 Slice CT Scan )
    เพื่อรองรับความต้องการของผู้ป่วยที่เพิ่มขึ้นอย่างต่อเนื่องในปีที่ผ่านมา ให้แก่ ศูนย์หัวใจ
    ศูนย์กระดูกและข้อ ศูนย์ไตเทียม แผนกตา หู คอ จมูก แผนกรังสีวินิจฉัย ห้องผ่าตัด
    และหอพักผู้ป่วยวิกฤต

-   จัดให้มีจุดให้บริการแนะนำข้อมูลสำหรับผู้ใช้บริการ ทั้งชาวไทยและชาวต่างชาติ อาทิ
    บริการสำหรับลูกค้าและตัวแทนประกัน

  - การขยายพื้นที่แผนกกายภาพบำบัดจากชั้น L มาอยู่ที่ทำการ ชั้น 3 เพื่อให้ลูกค้าได้รับความ

  สะดวกสบาย สูงสุด

-   การให้บริการทางสังคมโดยไม่คิดมูลค่า เช่น การจัดหน่วยตรวจสุขภาพ ณ สวนหลวง ร.9
    การบริการตรวจรักษาแก่ชุมชนใกล้เคียงต่างๆ
    และการให้บริการตรวจรักษาสุขภาพฟรีในงานเทศกาลต่างๆ
    การจัดกิจกรรมบรรยายความรู้ทางด้านการแพทย์

การบริการอื่นๆ นอกจากบริการทางการแพทย์และการรักษาพยาบาลอื่นๆ ดังได้กล่าวข้างต้น
โรงพยาบาลไทยนครินทร์ ยังจัดให้มีร้านค้า ภายในโรงพยาบาลอีกมากมาย อาทิเช่น
ร้านเซเว่นอีเลเว่น ร้านดอกไม้ ร้านกาแฟและเบเกอรี่ และร้านค้าอื่นๆ
เพื่ออำนวยความสะดวกแก่ผู้ป่วยและบุคคลทั่วไป ขณะที่ใช้บริการในโรงพยาบาล